SET Awards 2011
การมอบรางวัล SET Awards ได้มีการพิจารณาจัดทำขึ้นมากว่า 7 ปี
26 ธ.ค. 2554

การมอบรางวัล SET Awards ได้มีการพิจารณาจัดทำขึ้นมากว่า 7 ปี
โดย..นพ.กฤธรัตน์ หิรัณยศิริ 
โดยเป็นความร่วมมือระหว่างตลาดหลักทรัพย์แห่งประเทศไทย ร่วมกับวารสารการเงินธนาคาร โดยมีจุดประสงค์หลักที่จะส่งเสริมให้บริษัทหลักทรัพย์ รวมทั้งบริษัทในตลาดอนุพันธ์ และผู้บริหาร (CEO) ที่ดี เพื่อจะช่วยให้จัดการพัฒนาทั้งในเชิงคุณภาพและเชิงปริมาณในการให้บริการกับนักลงทุนและประชาชนทั่วไป อันจะเป็นการส่งเสริมการเจริญเติบโตอย่างมีคุณภาพของบรรดาบริษัทหลักทรัพย์ให้ก้าวสู่การพัฒนาแข่งขัน เพื่อประโยชน์และเพื่อส่งเสริมการดำเนินงานของบริษัทต่างๆ ดังกล่าว
โดยในปีนี้ เป็นครั้งแรกที่มีการพิจารณามอบรางวัลให้กับบริษัทหลักทรัพย์ในตลาดอนุพันธ์แห่งประเทศไทย เพื่อที่จะพิจารณาบริษัทหลักทรัพย์ที่ประกอบธุรกิจด้านอนุพันธ์ที่มีความยอดเยี่ยม โดยพิจารณาจากผลงาน 2 ด้าน อันได้แก่
หนึ่ง ความสามารถในการดำเนินงานด้านธุรกิจอนุพันธ์ ทั้งในส่วนการให้บริการเป็นนายหน้าและการประกอบธุรกิจที่ช่วยสนับสนุนการเจริญเติบโตของตลาดอนุพันธ์ เช่น การดูแลสภาพคล่อง เป็นต้น
สอง การให้บริการด้านการให้ความรู้และบทวิเคราะห์อนุพันธ์ หรือมี Trading Model เพื่อช่วยในการตัดสินใจซื้อขายอนุพันธ์แก่ลูกค้า โดยประมวลผลตามข้อมูลในเชิงปริมาณและคุณภาพ รวมถึงการสำรวจความคิดเห็นของลูกค้าต่อบริษัท มีรายละเอียดขั้นตอนการพิจารณาคัดเลือกถึง 4 ขั้นตอน หลังจากที่มีการพิจารณาคัดกรองและเข้าสู่การตัดสินใจของคณะทำงานผู้ทรงคุณวุฒิ ในที่สุดได้มีการประกาศบริษัทที่มีผลดำเนินงานยอดเยี่ยมของตลาดอนุพันธ์ก็คือบริษัท เอ็มทีเอส โกลด์ ฟิวเจอร์ 
บริษัท เอ็มทีเอสฯ นับว่าเป็นบริษัทหนึ่งเดียวในกลุ่มร้านค้าทองที่ได้รับรางวัลนี้ แม้เป็นบริษัทที่ให้บริการโกลด์ ฟิวเจอร์ส เพียงอย่างเดียว ก็สามารถพัฒนาการให้บริการได้ดีตลอดเวลา ทำให้ปริมาณการซื้อขายโกลด์ ฟิวเจอร์ส สามารถขึ้นเป็นอันดับ 1 ได้ 2 ปีซ้อน ในขณะนี้บริษัท เอ็มทีเอสฯ ขอขอบคุณท่านคณะกรรมการทุกท่าน และขอขอบคุณผู้อุปการคุณทุกท่านที่มีการซื้อขายโกลด์ ฟิวเจอร์สกับบริษัท จึงทำให้บริษัทประสบความสำเร็จและได้รับรางวัลดังกล่าว บริษัทจะรักษาคุณภาพการให้บริการที่ดีอย่างทุกวันนี้ตลอดไป อีกทั้งจะพัฒนาการบริหารการจัดการ รวมทั้งคุณภาพและปริมาณงานอย่างต่อเนื่อง และไม่หยุดยั้งที่จะผลิตนวัตกรรมใหม่ๆ หรือการให้ความรู้ใหม่ๆ แก่สังคมและนักลงทุนในตลาดอนุพันธ์แห่งประเทศไทยนี้ บริษัท เอ็มทีเอสฯ มั่นใจว่า จะรักษามาตรฐาน คุณภาพได้ตลอดไป ด้วยความสามารถของผู้บริหารและทีมงานอย่างต่อเนื่อง
วิเคราะห์ราคาทองคำทางเทคนิค
ราคาทองคำยังคงเคลื่อนตัวอยู่ในกรอบแคบๆ หลังจากดีดตัวขึ้นมาจากการตกเมื่อสัปดาห์ที่แล้ว จากจุดต่ำสุดที่ระดับ 1,555 เหรียญสหรัฐในสัปดาห์ที่ผ่านมา ราคาทรงตัวอยู่ในช่วง 1,600–1,640 เหรียญสหรัฐ และในช่วงปลายสัปดาห์ที่บีบตัวในกรอบแคบๆ 1,600–1,620 เหรียญสหรัฐ โดยภาพรวมจะเห็นว่าราคาทองคำเริ่มบีบตัวแคบและเคลื่อนตัวในทิศทาง Sideway และมีโอกาสที่จะปรับตัวลดลงอย่างต่อเนื่องได้ตามแนวโน้ม โดยภาพหลักที่ยังอยู่ในทิศทางขาลง ลักษณะโดยภาพรวมทางเทคนิคยังมีแรงกดดันจากเส้นค่าเฉลี่ยทั่วไปที่ปรับตัวลดลงและกดต่ำลงมา รวมทั้ง Oscillatorโดยทั่วไป ณ ขณะนี้ก็ยังเป็นสัญญาณในเชิงลบ ดังนั้นนักลงทุนคงต้องบริหารพอร์ตให้ดี 
นักลงทุนที่มีสถานะ Long Position อาจจะต้องพิจารณาลดสถานะลงบ้าง หรือพิจารณาที่จะทำกำไรในเชิงกลับทิศตามแนวโน้มขาลง นักลงทุนควรจะที่จะพิจารณาในการทำ Cut Loss หากราคาเกิดหลุดแนวรับทางจิตวิทยาที่ระดับแนวรับ 1,600 เหรียญสหรัฐลงมา ดังนั้นการลงทุนในทองคำและในโกลด์ ฟิวเจอร์ส จึงจำเป็นที่จะต้องมีการปรับเปลี่ยนกลยุทธ์ให้เหมาะสมกับสภาวะตลาดอยู่เสมอ 
โปรดอย่าลืมว่า เรามีโอกาสทำกำไรได้ทั้งในแนวโน้มขาลงและขาขึ้น ซึ่งเดิมนักลงทุนคนไทยมักจะคุ้นกับการลงทุนในทิศทางขาขึ้นอย่างเดียว บริษัท เอ็มทีเอสฯ จึงมุ่งเน้นที่จะให้นักลงทุนมีกลยุทธ์ทั้งสองด้าน คือขาขึ้นและขาลง ตามสภาพการเปลี่ยนแปลงของตลาด
บริษัท เอ็มทีเอส โกลด์ ฟิวเจอร์ มีระบบการอบรมสอนการลงทุนในโกลด์ ฟิวเจอร์ส ในระดับต่างๆ ซึ่งท่านสามารถติดตามได้จากเว็บไซต์ www.mtsgold.co.th หรือสอบถามจาก Call Center 02-2226222